Knuskkjuke

Knuskkjuke (Fomes fomentarius) er en poresopp, som også kan kalles en kjuke, som vokser på dødt treverk. Den er meget vanlig, og vokser da gjerne på trestammer av lauvtrær, men helst på stokker av bjørk (Betula sp.) eller bøk (Fagus sylvatica).

Fruktlegemenes farge er mørk nesten svart til leirgrå øverst, og det er et lyst belte nederst, der den nedre delen av den nederste sonen er fra gul til rødbrun. De er stort sett10–25 cm brede, men det er sett fruktlegme med en bredde på 87 cm.

Der porelaget har en lys farge, som nesten er hvit på ferskt porelag hos levende individer. Mens hos døde kjuker, så kan porelaget få en beige til brun farge. 
Knuskkjuke er flerårig, så en ser soner oppover eldre kjuker, som er veksten til de årene som har vært. En kan nesten sammenligne dem med årringer. Et hvert slik porelag er stort sett mere enn 6 mm. 

Det er 2–4 porer per mm, i porelaget og sporene som kommer ut av porene er hvite til lys, lys grå. Når en kommer over knuskkjuker på rett tidspunkt, så kan det se ut som om noen har strødd mel under fruktlegemene. Sporene som kommer ut, har da en størrelse på 15–20 × 4,5–7 µm, og de har en sylindrisk til smalt ellipsoid form.

Bruk 

Fruktlegmet til knuskkjuke har mest sannsynlig vært brukt i mange århundrer, hvis ikke årtusender. Fruktlegmet ble kokt i vann, tørket og brukt som knusk. Altså knusk er det en bruker, for å fange gnister, når en skal lage ild. Knusken gløder, og en blåser da forsiktig på, så knusken tar fyr. Men det var gjerne ildkjuke (Phellinus igniarius), som ble brukt til å beholde ilden natten igjennom, da den har en tendens til å gløde sakte.

Se også
Kjukefly

Referanser

Litteratur

Eksterne lenker 
 

Poresoppordenen
Sopparter som gir hvitråte